Úradný vestník L 148 , 30/06/1995 S. 0037 - 0038



Nariadenie Rady (ES) č. 1549/95 z 29. júna 1995, ktoré mení a dopĺňa nariadenie (EHS) č. 2392/86 zriaďujúce register viníc spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2392/86 z 24. júla 1986 zriaďujúce register viníc spoločenstva [1], najmä na jeho článok 4, so zreteľom na návrh Komisie [2], keďže trendy na trhu s vínom ukázali, že zriadenie registra viníc spoločenstva je životne dôležitým nástrojom na zabezpečenie riadneho fungovania spoločnej organizácie trhu s vínom, najmä pre monitorovanie oblastí s vinicami keďže niektoré členské štáty sa stretli s technickými ťažkosťami, ktoré oneskorili ich záväzok zriadiť tento nástroj v časovom limite stanovenom v nariadení (EHS) č. 2392/86; keďže tieto ťažkosti sa majú vziať do úvahy a časový limit stanovený v článku 4 (1) vyššie spomenutého nariadenia sa má preto predĺžiť; keďže Akt o pristúpení Rakúska, Fínska a Švédska zaväzuje Rakúsko zriadiť register viníc najneskôr do 31. decembra 1996; keďže všetky časové limity na zriadenie registrov viníc majú byť harmonizované s časovým limitom stanoveným v Akte o pristúpení; keďže opatrenia stanovené v tomto nariadení musia byť dostatočne flexibilné, aby sa dali prispôsobiť vývoju v spoločnej organizácii trhu s vínom; keďže berúc do úvahy súčasné diskusie v Rade týkajúce sa reformy tejto organizácie trhu, bolo by treba požiadať Komisiu, aby zabezpečila, že sa neprijmú opatrenia s rizikom rýchleho zastarania; PRIJALA TÚTO SMERNICU: Článok 1 Nariadenie (EHS) č. 2392/86 sa týmto mení a dopĺňa takto: 1. V článku 4 sa odsek 1 nahradí takto: "1. Register sa zriadi vo svojej celistvosti najneskôr do 31. decembra 1996." 2. V článku 4 sa pridá tento odsek: "4. Členské štáty, ktoré k 1. júlu 1995 ešte nezriadili register viníc, alebo ktoré zriadili iba čiastkový register, zriadia do 31. decembra 1996 referenčné tabuľky pokrývajúce celú oblasť viničov. Členské štáty zašlú Komisii do 1. novembra 1995 programy týkajúce sa postupu prác na ich registri a v prípade potreby stav prác, ktoré sa už vykonali. Komisia preštuduje programy a schváli opatrenia v súlade s požiadavkami prognózy pripravovanými vývojom spoločnej organizácie trhu s vínom. Spoločenstvo prispeje k financovaniu tohto opatrenia vo výške 50 % skutočných nákladov. Tie členské štáty, ktoré iba načrtli čiastkové registre viníc k 1. júlu 1995, ale v ktorých práce podstatne pokročili, budú oprávnené na dokončenie týchto registrov. V takýchto prípadoch je financovanie spoločenstvom obmedzené na financovanie zodpovedajúce financovaniu zjednodušeného registra pre príslušné oblasti. Náklady na terajší register viníc v oblasti Douro v Portugalsku budú spoločne financované do 31. decembra 1996 bez toho, aby bola dotknutá možnosť rozhodovania v kontexte reformy spoločnej organizácie trhu s vínom pri rovnakom financovaní ako financovanie zjednodušeného registra, ak je to potrebné na účely pokračovania v tejto práci po tomto dátume." Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 29 júna 1995 Za Radu predseda J. Barrot [1] Ú. v. ES L 208, 31.7.1986, s. 1. Nariadenie naposledy zmenené a doplnené Aktom o pristúpení z roku 1994. [2] Ú. v. ES C 99, 21.4.1995, s. 43. --------------------------------------------------